"تورکیه‌نین سیویل لره ضرر وئرمه‌مک باره‌دکی حساسلیغی اولماسایدی سوریه-نین عفرین بؤلگه‌سین‌دکی "زیتون دالی" عملیاتی داها سرعت‌لی ایره‌لیله‌یه‌جکدی".
بونو باش ناظیرین معاوینی فیکری ایشیق ایستانبول-دا عدالت و اینکیشاف پارتیسی‌نین ییغینجاغیندا دیله گتیریب.
عفرین-ده کی سیویل لره ضرر وئریلمه‌مه‌سی مسئله‌سینه جدی سعی یئتیریلدیگینی دئین باش ناظیرین معاوینی تورک عسگری‌نین سیویل لرین ضرر گؤرمه‌مه‌سی اوچون الیندن گلنی ائتدیگینی بیلدیریب.
فیکری ایشیق بو عملیات‌لاری ساده‌جه تورکیه‌نین میللی تهلوکه‌سیزلیگی اوچون دئییل، همین زاماندا بؤلگه‌نین ثابت‌لیک و دینج‌لیگی اوچون ده کئچیرمه‌یه داوام ائده‌جک‌لرینی سؤیله‌یه‌رک، "باشقا جور بؤلگه‌ده ثابت‌لیک اولماز. اؤزگه‌لری اؤزلری‌نین تهلوکه‌سیزلیگی اوچون بؤلگه‌نین توپ آتشینه چئوریلمه‌سینی ایسته‌یه بیلر، اما تورکیه بونو اصلا ایستمز و قبول ائده بیلمز" دئیه ایفاده ائدیب.
